ระเบียบ การท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือบริการ และความสะดวกต่างๆ(ฉบับที่๓) พ.ศ. ๒๕๔๗ โดยที่เป็นการสมควรแก้ไขปรับปรุงวิธีปฏิบัติในการใช้ท่าเรือบริการ และความสะดวกต่างๆ ให้เหมาะสมกับปัจจุบัน อาศัยอำนาจตามความในมาตรา ๓๒ (๒)แห่งพระราชบัญญัติการท่าเรือแห่งประเทศไทย พ.ศ. ๒๔๙๔ และข้อ ๑๓แห่งระเบียบการท่าเรือแห่งประเทศไทยว่าด้วยการใช้ท่าเรือ บริการ และความสะดวกต่างๆพ.ศ. ๒๕๔๔ จึงให้วางระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทย ว่าด้วยวิธีปฏิบัติในการใช้ท่าเรือ บริการและความสะดวกต่างๆ (ฉบับที่ ๓) พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกความในข้อ ๔ ของระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการ และความสะดวกต่างๆพ.ศ. ๒๕๔๕ และใช้ความต่อไปนี้แทนข้อ ๔ การจัดส่งข้อมูลบัญชีตู้สินค้าขาเข้า (InwardContainer List)๔.๑เจ้าของเรือหรือตัวแทนเจ้าของเรือต้องจัดส่งข้อมูลบัญชีตู้สินค้าขาเข้าที่ถูกต้องและครบถ้วนด้วยระบบ EDIตามรูปแบบมาตรฐานกลาง (Format) ที่กำหนดโดยคณะทำงานด้านศุลกากร(Customs Working Group - CWG)ก่อนเรือเทียบท่าไม่น้อยกว่า ๖ ชั่วโมง โดยจะใช้เวลาที่ผู้ใช้บริการส่งข้อมูลไปยังMail Box เป็นเวลารับข้อมูลจากผู้ใช้บริการกรณีที่ข้อมูลบางรายการที่จัดส่งไม่ถูกต้องและ/หรือไม่ครบถ้วน เจ้าของเรือหรือตัวแทนเจ้าของเรือต้องขอยกเลิกหรือแก้ไขหรือเพิ่มเติมรายการนั้นโดยยื่นเอกสารแสดงรายการที่ขอแก้ไขหรือโดยทางโทรสาร ณ กองท่าบริการตู้สินค้า ๒ ฝ่ายสินค้า ท่าเรือกรุงเทพหรือจัดส่งใหม่ทั้งหมดด้วยระบบ EDI ก่อนเรือเทียบท่าไม่น้อยกว่า๓ ชั่วโมง ทั้งนี้ การท่าเรือแห่งประเทศไทยจะไม่ดำเนินการขนถ่ายตู้สินค้าจนกว่าจะได้รับข้อมูลที่ถูกต้องและครบถ้วนส่วนการขอแก้ไขหลังจากเรือทำการขนถ่ายตู้สินค้าแล้วทำให้การท่าเรือแห่งประเทศไทยเกิดกิจกรรมต้องปฏิบัติการท่าเรือแห่งประเทศไทยจะเรียกเก็บค่าภาระตามความเป็นจริง๔.๒เจ้าของเรือหรือตัวแทนเจ้าของเรือรายใดมีปัญหาข้อขัดข้องในการจัดส่งข้อมูลด้วยระบบEDI ตามข้อ ๔.๑ ให้จัดส่งข้อมูลด้วย Disketteที่มีรูปแบบ (Format) เป็น EDIที่เป็นมาตรฐานกลาง ซึ่งกำหนดโดยคณะทำงานด้านศุลกากร (Customs WorkingGroup - CWG) หรือเป็น Text File ตามแบบ๑ แนบท้ายระเบียบนี้ ณ กองท่าบริการตู้สินค้า ๒ ฝ่ายสินค้า ท่าเรือกรุงเทพก่อนเรือเทียบท่าไม่น้อยกว่า ๕ ชั่วโมงพร้อมทำบันทึกแจ้งให้ทราบถึงสาเหตุข้อขัดข้องดังกล่าวกองท่าบริการตู้สินค้า๒ ฝ่ายสินค้า ท่าเรือกรุงเทพจะดำเนินการตรวจสอบข้อมูลเบื้องต้นในทันทีที่ได้รับ Disketteหากปรากฏว่ามีข้อผิดพลาด (Error)ผู้ใช้บริการต้องจัดส่งให้ใหม่ ก่อนเรือเทียบท่าไม่น้อยกว่า ๓ ชั่วโมง๔.๓เจ้าของเรือหรือตัวแทนเจ้าของเรือต้องจัดส่งเอกสารบัญชีตู้สินค้าขาเข้าที่ถูกต้องและครบถ้วนจำนวน ๑ ชุด ณกองท่าบริการตู้สินค้า ๒ ฝ่ายสินค้า ท่าเรือกรุงเทพ ก่อนเรือเทียบท่าไม่น้อยกว่า ๓ชั่วโมง๔.๔กรณีที่จัดส่งข้อมูลบัญชีตู้สินค้าขาเข้าไม่ทันกำหนดเวลาตามข้อ ๔.๑ หรือข้อ ๔.๒หรือข้อ ๔.๓ การท่าเรือแห่งประเทศไทยจะไม่ดำเนินการขนถ่ายตู้สินค้าจนกว่าจะได้รบข้อมูลและเอกสารเป็นที่เรียบร้อยข้อ ๔ ให้ยกเลิกความในข้อ ๕ ของระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่างๆ พ.ศ. ๒๕๔๕ และใช้ความต่อไปนี้แทนข้อ ๕การจัดส่งข้อมูลบัญชีสินค้าขาเข้าสำหรับเรือ (Inward CargoManifest)๕.๑เจ้าของตู้สินค้าหรือตัวแทนเจ้าของตู้สินค้า ต้องจัดส่งข้อมูลบัญชีสินค้าขาเข้าสำหรับเรือที่ถูกต้องและครบถ้วนด้วยระบบEDI ตามรูปแบบมาตรฐานกลาง (Format)ที่กำหนดโดยคณะทำงานด้านศุลกากร (Customs Working Group - CWG)ก่อนเรือเทียบท่าไม่น้อยกว่า ๓ ชั่วโมง โดยจะใช้เวลาที่ผู้ใช้บริการส่งข้อมูลไปยังMail Box เป็นเวลารับข้อมูลจากผู้ใช้บริการกรณีที่ข้อมูลบางรายการที่จัดส่งไม่ถูกต้องและ/หรือไม่ครบถ้วนเจ้าของตู้สินค้าหรือตัวแทนเจ้าของตู้สินค้าต้องขอยกเลิกหรือแก้ไขหรือเพิ่มเติมรายการนั้นโดยยื่นเอกสารแสดงรายการที่ขอแก้ไข หรือโดยทางโทรสาร ณ กองท่าบริการตู้สินค้า ๒ฝ่ายสินค้า ท่าเรือกรุงเทพ หรือจัดส่งใหม่ทั้งหมดด้วยระบบ EDIก่อนเรือเทียบท่า๕.๒เจ้าของตู้สินค้าหรือตัวแทนเจ้าของตู้สินค้ารายใดมีปัญหาข้อขัดข้องในการจัดส่งข้อมูลด้วยระบบEDI ตามข้อ ๕.๑ ให้จัดส่งข้อมูลด้วย Disketteที่มีรูปแบบ (Format) เป็น EDIที่เป็นมาตรฐานกลาง ซึ่งกำหนดโดยคณะทำงานด้านศุลกากร (Customs WorkingGroup - CWG) หรือเป็น Text File ตามแบบ๒ แนบท้ายระเบียบนี้ ณ กองท่าบริการตู้สินค้า ๒ ฝ่ายสินค้า ท่าเรือกรุงเทพก่อนเรือเทียบท่าไม่น้อยกว่า ๓ ชั่วโมงพร้อมทำบันทึกแจ้งให้ทราบถึงสาเหตุข้อขัดข้องดังกล่าวกองท่าบริการตู้สินค้า๒ ฝ่ายสินค้า ท่าเรือกรุงเทพ จะดำเนินการตรวจสอบข้อมูลเบื้องต้นในทันทีที่ได้รับ Disketteหากปรากฏว่ามีข้อผิดพลาด (Error)ผู้ใช้บริการต้องจัดส่งให้ใหม่ก่อนเรือเทียบท่า๕.๓เจ้าของเรือหรือตัวแทนเจ้าของเรือ ต้องจัดส่งเอกสารบัญชีสินค้าขาเข้าสำหรับเรือที่ถูกต้องและครบถ้วนจำนวน ๑ ชุด ณ กองท่าบริการตู้สินค้า ๒ ฝ่ายสินค้า ท่าเรือกรุงเทพก่อนเรือเทียบท่าไม่น้อยกว่า ๓ ชั่วโมง๕.๔กรณีที่จัดส่งข้อมูลบัญชีสินค้าขาเข้าสำหรับเรือไม่ทันกำหนดเวลาตามข้อ ๕.๑ หรือข้อ๕.๒ หรือข้อ ๕.๓ การท่าเรือแห่งประเทศไทยจะไม่ดำเนินการขนถ่ายตู้สินค้าจนกว่าจะได้รับข้อมูลและเอกสารเป็นที่เรียบร้อยข้อ ๕ ให้ยกเลิกความในข้อ ๖ ของระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่างๆ พ.ศ. ๒๕๔๕ และใช้ความต่อไปนี้แทนข้อ ๖ การจัดส่งข้อมูลบัญชีตู้สินค้าบรรทุกลงเรือ(Container Loading List)๖.๑เจ้าของเรือหรือตัวแทนเจ้าของเรือ ต้องยื่นเอกสารบัญชีตู้สินค้าบรรทุกลงเรือตามแบบ๓ แนบท้ายระเบียบนี้ พร้อมกับจัดส่งข้อมูลด้วย Disketteต่อกองท่าบริการตู้สินค้า ๑ หรือกองท่าบริการตู้สินค้า ๒ ฝ่ายสินค้า ท่าเรือกรุงเทพที่บริษัทเจ้าของเรือหรือตัวแทนเจ้าของเรือทำพิธีการก่อนเรือบรรทุกตู้สินค้าลงเรือไม่น้อยกว่า ๓ ชั่วโมงกรณีที่มีการเปลี่ยนแปลงจากรายการตู้สินค้าที่ยื่นไว้เดิมเจ้าของเรือหรือตัวแทนเจ้าของเรือจะต้องส่งบัญชีตู้สินค้าที่ขอเปลี่ยนแปลงก่อนเริ่มบรรทุกตู้สินค้าลงเรือถ้ามิได้มาดำเนินการขอเปลี่ยนแปลงหากตู้สินค้าใดไม่ปรากฏในบัญชีตู้สินค้าบรรทุกลงเรือการท่าเรือแห่งประเทศไทยจะไม่อนุญาตให้บรรทุกลงเรือและจะเรียกเก็บค่าภาระตามหลักเกณฑ์ดังนี้๖.๑.๑จำนวนตู้สินค้าที่บรรทุกลงเรือมีจำนวนน้อยกว่าในบัญชีตู้สินค้าที่ยื่นไว้จะเรียกเก็บค่าภาระเฉพาะตามจำนวนที่บรรทุกลงเรือจริง๖.๑.๒ตู้สินค้าที่บรรทุกลงเรือไม่สำแดงสถานภาพของตู้สินค้าไว้ในบัญชีตู้สินค้าหรือสำแดงสถานภาพไว้แต่ผิดจากความเป็นจริงการท่าเรือแห่งประเทศไทยจะเรียกเก็บค่าภาระตู้สินค้านั้นในสถานภาพ LCL (LessThan Container Load) ๖.๑.๓กรณีตู้สินค้าขาออกที่ผ่านด่านตรวจสอบภายในเข้ามากองเก็บในลานวางพักตู้สินค้าเพื่อรอบรรทุกลงเรือแต่ไม่นำบรรทุกลงเรือที่แจ้งหรือมีการแจ้งเปลี่ยนการบรรทุกลงเรือลำอื่นในภายหลังการท่าเรือแห่งประเทศไทยจะเรียกเก็บค่าภาระตู้สินค้าที่ยกเลิก (Shut OutContainer Charge) ตามอัตราที่กำหนดและหากมีการเคลื่อนย้ายตู้สินค้าที่ขอยกเลิกนั้นการท่าเรือแห่งประเทศไทยจะเรียกเก็บค่าภาระเคลื่อนย้ายตู้สินค้ากรณีพิเศษ (ExtraContainer Movement Charge) ตามอัตราที่กำหนดด้วยการเคลื่อนย้ายตู้สินค้ากรณีพิเศษเจ้าของเรือหรือตัวแทนเจ้าของเรือเจ้าของตู้สินค้าหรือตัวแทนเจ้าของตู้สินค้าต้องแจ้งขอเคลื่อนย้ายตู้สินค้ากรณีพิเศษเว้นแต่ในกรณีจำเป็นและเร่งด่วนการท่าเรือแห่งประเทศไทยจะดำเนินการเคลื่อนย้ายตู้สินค้าดังกล่าวโดยคิดค่าบริการตามอัตราค่าภาระที่กำหนดข้อ ๖ ให้ยกเลิกความในข้อ ๗ ของระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่างๆ พ.ศ. ๒๕๔๕ ซึ่งแก้ไขเพิ่มเติมโดยข้อ ๓ ของระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่างๆ (ฉบับที่ ๒) พ.ศ. ๒๕๔๕ และใช้ความต่อไปนี้แทนข้อ ๗ เจ้าของเรือหรือตัวแทนเจ้าของเรือต้องจัดส่งข้อมูลบัญชีตู้สินค้าขาเข้าหรือขาออกที่บรรจุสินค้าเกินขนาดตัวตู้สินค้า(Overheight / Overwidth / Overlength Container)หรือมีน้ำหนักรวมกันเกินกว่า ๓๒.๕ เมตริกตันต่อตู้ หรือหมายเหตุลงในบัญชีตู้สินค้าสำหรับเรือก่อนทำการบรรทุกหรือขนถ่ายหากเจ้าของเรือหรือตัวแทนเจ้าของเรือมิได้ดำเนินการดังกล่าวข้างต้น หรือจัดส่งข้อมูลน้ำหนักรวมต่ำกว่าข้อเท็จจริงโดยมีน้ำหนักจริงเกินกว่า ๓๒.๕ เมตริกตันต่อตู้การท่าเรือแห่งประเทศไทยจะไม่ดำเนินการบรรทุกหรือขนถ่ายตู้สินค้าดังกล่าวข้อ ๗ ให้ยกเลิกความในข้อ ๘ ของระเบียบการท่าเรือแห่งประเทศไทยว่าด้วยวิธีปฏิบัติในการใช้ท่าเรือ บริการและความสะดวกต่างๆ พ.ศ. ๒๕๔๕ และใช้ความต่อไปนี้แทนข้อ ๘เจ้าของเรือหรือตัวแทนเจ้าของเรือสินค้าทั่วไป ต้องจัดส่งข้อมูลบัญชีสินค้าขาเข้าสำหรับเรือ(Inward Cargo Manifest) ที่ถูกต้องและครบถ้วนด้วยระบบ EDIหรือ Diskette และยื่นเอกสารจำนวน ๑ ชุด ณกองท่าบริการตู้สินค้า ๒ ฝ่ายสินค้า ท่าเรือกรุงเทพ ก่อนเรือเทียบท่าไม่น้อยกว่า ๓ชั่วโมงกรณีที่มีการขนถ่ายสินค้าลงจากเรือเข้าเก็บในที่เก็บสินค้ามีจำนวนใบตราส่ง(Bill of Lading) ไม่เกิน ๑๕ รายการต่อเที่ยวเรือให้จัดส่งข้อมูลบัญชีสินค้าขาเข้าสำหรับเรือด้วยวิธีการยื่นเอกสารเพียงอย่างเดียวก็ได้ข้อ ๘ ให้ยกเลิกความในข้อ ๑๐ ของระเบียบการท่าเรือแห่งประเทศไทยว่าด้วยวิธีปฏิบัติในการใช้ทาเรือ บริการและความสะดวกต่างๆ พ.ศ. ๒๕๔๕ และใช้ความต่อไปนี้แทนข้อ ๑๐กรณีที่จัดส่งข้อมูลบัญชีสินค้าขาเข้าสำหรับเรือไม่ทันกำหนดเวลาตามข้อ ๘หรือข้อ ๙การท่าเรือแห่งประเทศไทยจะไม่ดำเนินการขนถ่ายสินค้าจนกว่าจะได้รับข้อมูลเป็นที่เรียบร้อยข้อ ๙ ให้ผู้อำนวยการท่าเรือกรุงเทพผู้อำนวยการท่าเรือแหลมฉบัง รักษาการให้เป็นไปตามระเบียบนี้และมีอำนาจกำหนดวิธีปฏิบัติ แล้วรายงานให้ผู้อำนวยการการท่าเรือแห่งประเทศไทย ทราบประกาศณ วันที่ ๒๖ ตุลาคม พ.ศ. ๒๕๔๗ยงยศ ปาละนิติเสนากรรมการการท่าเรือฯ รักษาการในตำแหน่งผู้อำนวยการการท่าเรือแห่งประเทศไทยแบบ1 แบบข้อมูลบัญชีตู้สินค้าขาเข้า (Inward Container List)เป็น Text FileInward Container List [ดูข้อมูลจากภาพกฎหมาย]แบบ2 แบบข้อมูลบัญชีสินค้าขาเข้าสำหรับเรือ (Inward Cargo Manifest)เป็น Text FileInward Cargo Manifest [ดูข้อมูลจากภาพกฎหมาย]PAGE 1แบบ3 แบบบัญชีตู้สินค้าบรรทุกลงเรือ (CONTAINER LOADING LIST)CONTAINER LOADINGLIST [ดูข้อมูลจากภาพกฎหมาย]PAGE 2แบบ3 แบบบัญชีตู้สินค้าบรรทุกลงเรือ (CONTAINER LOADING LIST)CONTAINER LOADINGLIST SUMMARY [ดูข้อมูลจากภาพกฎหมาย]ญาณี/พิมพ์๑๖มิถุนายน ๒๕๔๘ธัญกมล/สุนันทา/ตรวจ๒๙มิถุนายน ๒๕๔๘A+B[๑] รก.๒๕๔๗/พ๑๔๔ง/๗๙/๓๑ธันวาคม ๒๕๔๗